उधर दूसरी तरफ कांग्रेस सांसद डा. पीएल पुनिया ने इस संबंध में पूछने पर कहा कि न तो दलित बेनी वर्मा जी के खिलाफ है और न ही बेनी जी के समर्थक मेरे खिलाफ हैं। हम सभी कांग्रेस के लिए काम कर रहे हैं। यदि ऐसा है तो यह हास्यस्पद है। उधर कांग्रेस के प्रभारी दिग्विजय सिंह ने एक कदम और आगे बढ़ते हुए इस पूरे मामले को तोड़ मरोड़ कर पेश करने का आरोप मीडिया पर ही लगा डाला। लेकिन कहते हैं कि सत्य कभी छिपता नहीं। बेनी भले ही गोंडा के सांसद हों उन्हें वहां कांग्रेसियों ने बोलने तक न दिया हो लेकिन आज भी वे बाराबंकी का मोह छोड़ नहीं पाये हैं। यह इसलिए भी है कि क्योंकि यहां पर उनका लाडला पुत्र राकेश वर्मा चुनाव लड़ रहे हैं। ऐसे में वर्मा किसी भी हालत में राकेश को जिताना ही चाहते हैं। खास बात यह भी है कि बेनी ने जब हैदरगढ़ में यह कहा कि यहां के प्रत्याशी को पुनिया ने खड़ा किया है। वर्मा बिरादरी के लोग इन्हें देख लें तो उसका असर यह हुआ कि उनका अपना कुनबा भाजपा की ओर चला गया। अर्थात जहां पुनिया का नाम दिखा बेनी ने वहां पर अपनी दुनिया का सिक्का चलाना चाहा। ऐसे में कांग्रेसी गुटबाजी उभरकर सामने आ ही गयी।